**Zapisnik**

s 6. sjednice Odgojiteljskog vijeća

**Datum:** 20.04.2021.

**Vrijeme:** 17:00-19:00

**Mjesto:** Dječji vrtić Ogledalce Ernestinovo, Školska 4, Ernestinovo

**Nazočni:**

1. Monika Miškić, ravnateljica
2. Dijana Markota, vanjska suradnica, pedagoginja
3. Ljerka Šitum, odgojiteljica pripravnica
4. Anita Filipović, odgojiteljica pripravnica
5. Silvija Vučemilović-Vranjić, odgojiteljica
6. Maja Gašpar, odgojiteljica

**Odsutni:**

1. Svjetlana Brkić, odgojiteljica

Ravnateljica Dječjeg vrtića Ogledalce Ernestinovo, Monika Miškić, predlaže sljedeći Dnevni red:

**Dnevni red:**

1. Usvajanje Zapisnika s 5. sjednice Odgojiteljskog vijeća
2. Stručno predavanje na temu: CAP program u praksi
3. Vođenje obrasca stručnog usavršavanja
4. Razno

Članovi Odgojiteljskog vijeća jednoglasno su prihvatili predloženi Dnevni red.

1. **Usvajanje Zapisnika s 5. sjednice Odgojiteljskog vijeća**

Zapisnik s 5. sjednice Odgojiteljskog vijeća je pročitan te članovi Odgojiteljskog vijeća nemaju primjedbi i usvajaju ga jednoglasno.

1. **Predavanje na temu CAP program u praksi**

Pedagoginja Dijana Markota održala nam je stručno predavanje na temu CAP programa. Predavanje se sastojalo od izlaganja i radionice u kojoj su sudjelovali svi odgojitelji. Stručno predavanje održano je putem prezentacije. Pedagoginja ima završenu obuku za CAP program. Naša odgojiteljica Silvija Vučemilović – Vranjić također ima završenu obuku. Stoga smo dogovorili održati CAP radionicu za djecu predškolske dobi iz oba vrtića. S obzirom da nam nedostaje još jedan provoditelj CAP programa odlučeno je da ostvarimo suradnju s Dječjim vrtićem Osijek, u okviru koje bi jedna odgojiteljica došla održati našu radionicu.

Radionica je dogovorena za 28.04.2021. s početkom u 9,00 sati u prostorijama Dječjeg vrtića Ogledalce Ernestinovo. Edukativne i radne materijale u svezi CAP programa pedagoginja je svima proslijedila na mail.

1. **Vođenje obrasca stručnog usavršavanja**

Iako je o stručnom usavršavanju već bilo riječi na prijašnjim odgojiteljskim vijećima, s obzirom na pripravnike i nove djelatnike, održano je još jedno, na kojem smo proširili postojeće spoznaje, razmijenili iskustva i ujednačili načine vođenja obrazaca stručnog usavršavanja.

Pedagoginja je poslala materijale i primjere na mailove svim odgojiteljima, kao i popise nove literature koju bi bilo dobro pročitati.

1. **Razno**

Pod Razno je bilo dosta pitanja u svezi s organizacijom rada u narednom razdoblju. Dogovorili smo fotografiranje djece u vrtiću za 5. mjesec.

Ljerka Šitum pitala je na koji način ispratiti predškolce s obzirom da nema okupljanja. Složili smo se da, ukoliko to epidemiološke prilike dopuste, možemo održati kratki ispraćaj u vrtićkom dvorištu na otvorenom.

Zapisnik vodila

Ljerka Šitum, odgojiteljica